Мы абслугоўваем прыкладна 170 кіламетраў дарог мясцовага значэння на тэрыторыях Занарацкага, Нарацкага і Свірскага сельсаветаў. Каля 80 кіламетраў дарог маюць асфальтавае пакрыццё, астатнія — гравійныя і грунтовыя. Работы змяняюцца ў залежнасці ад сезона. Так, у зімовы перыяд пераважае ўтрыманне дарог, расчыстка іх ад снегу, пасыпка пясчана-солевай сумессю. Вясной і летам узрастае аб’ём работ. Трэба праводзіць ямачны рамонт дарожнага палатна, касіць траву на абочынах, сачыць за санітарным станам ля павільёнаў на аўтобусных прыпынках. Рэгулярна праводзім прафіліроўку гравійных і грунтовых дарог. Дарэчы, з-за нізкай культуры асобных грамадзян уздоўж дарог то там, то тут з’яўляюцца кучы гаспадарча-бытавога смецця. Даводзіцца прыбіраць, падчышчаць.